Rijeka, 12. kolovoza 2020.g.

**NAJAVA DOGAĐANJA**

**PONOVNO OTVORENJE IZLOŽBE SANJAJU LI BILJKE SUTRAŠNJICU? IGORA EŠKINJE**

**Izložba *Sanjaju li biljke sutrašnjicu?* riječkog umjetnika Igora Eškinje ponovno će biti otvorena u četvrtak, 13. kolovoza 2020.g. u prostoru DeltaLaba na adresi Delta 5 u Rijeci, u 17 sati.**   
Izložba je, podsjetimo, postavljena u okviru programa Dopolavoro projekta Rijeka 2020 – Europska prijestolnica kulture.

**Uzorke biljaka iz napuštenih riječkih industrijskih prostora umjetnik je transformirao u dizajnerske uzorke, predstavljajući ih u formi zidnih tapeta – obliku ukrašavanja interijera koji je u 19. stoljeću bio izuzetno izražen.**   
**U procesu rada na izložbi, Eškinja je surađivao s biolozima iz Prirodoslovnog muzeja Rijeka, Željkom Modrić Surinom i Boštjanom Surinom**, s kojima je obilazio prostore nekadašnjih tvornica, skladišta i lučkih pristaništa koji su omogućili razvoj Rijeke i oblikovali je u urbani okoliš kakav danas poznajemo.

**Izložba *Sanjaju li biljke sutrašnjicu?* ostaje otvorena do 22. kolovoza** **2020.g.**, a **radno vrijeme DeltaLaba je** **od ponedjeljka do subote od 17 do 21 sat, uz** mogućnost dogovora drugih termina uz prethodnu najavu. **Ulaz je slobodan.**

Organizator izložbe je udruga **Drugo more**, koja je korisnik financijske podrške Zaklade Kultura nova. Partner je **Prirodoslovni muzej Rijeka**, a program su podržali **Ministarstvo kulture RH** i **Odjel za kulturu Grada Rijeke**.

***Najavljeno događanje organizirano je uz poštivanje svih preporuka HZJZ-a za sprječavanje zaraze bolešću COVID-19.   
Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice.***

Unaprijed zahvaljujem na objavi najave.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42